བོད་ཀྱི་ཀློག་པ་པོ་རྣམས་ཚིག་ཉོག་གིས་སེམས་ཁམས་ཞིབ་འབྲི་བྱས་པར་མི་ཕྱོགས་པའི་རྐྱེན་གྱིས་བདག་གིས་ཁོར་ཡུག་དང་བྱུང་རིམ་དུ་མི་སྣ་བསྐྲུན་ཅིང་།མི་སྣ་དེར་གསོན་ཤུགས་དང་འགུལ་ཉམས་ལྡན་དུ་འཇུག་གང་ཐུབ་བྱས་པ་ཡིན།ཀླུ་འབུམ་མི་རྒོདསོགས་འབྲི་སྐབས་བྱུང་རིམ་སོགས་སྔོན་ལ་རྟོག་བཟོ་བྱས་ཏེ་མི་སྣ་བྱུང་རིམ་དུ་བཀོད་པ་ཡིན་མོད།འོན་ཀྱང་བྱུང་རིམ་སྔོན་ལ་རྟོག་བཟོ་བྱས་ཏེ་མི་སྣ་བྱུང་རིམ་དུ་བཀོད་ན་མི་སྣ་ལ་འཆིང་རྒྱ་བཟོས་པ་དང་གཉིས་སུ་མ་མཆིས་པས།སྒྲུང་རིངདམྱལ་ཟངས་ནང་ན་ཀུ་རེ་མེདཅེས་པར་ཐོག་མར་མི་སྣ་གཏན་འཁེལ་བྱས་པ་དང་།མི་སྣ་ལ་བསྟུན་ནས་ཁོར་ཡུག་དང་བྱུང་རིམ་བཀོད་དེ་བྲིས་པ་ཡིན་པས།དེར་ཐུན་མོང་མ་ཡིན་པའི་ཁྱད་ཆོས་ཤིག་མངོན་ཞིང་།ཁྱད་ཆོས་དེ་ནི་བདག་གིས་སྒྲུང་གཏམ་འབྲི་བར་འཚོལ་སྙེག་བྱེད་པའི་ཐབས་ལམ་ཞིག་ཡིན་ལ།ཐབས་ལམ་དེ་སྤྱད་ནས་བྲིས་ན་མི་སྣ་ལ་འཁོར་ས་འཕག་ས་ཡོད་པའི་རང་དབང་གི་འཇིག་རྟེན་ཞིག་མཁོ་སྤྲོད་བྱ་ཐུབ་པ་རེད།